CELEX: 62011TN0450
Language: lv
Date: 2011-08-10 00:00:00
Title: Lieta T-450/11: Prasība, kas celta 2011. gada 10. augustā — Galileo International Technology /ITSB — ESA ( GALILEO )

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/25
            
         Prasība, kas celta 2011. gada 10. augustā — Galileo International Technology/ITSB — ESA (“GALILEO”)
   (Lieta T-450/11)
   2011/C 298/47
   Valoda, kādā sagatavots prasības pieteikums — angļu
   
      Lietas dalībnieki
   
   
      Prasītāja: Galileo International Technology LLC (Bridgetown, Barbadosa) (pārstāvji — S. Malynicz, Barrister, M. Blair un K. Gilbert, Solicitors)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: European Space Agency (ESA) (Parīze, Francija)
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2011. gada 14. aprīļa lēmumu lietā R 1423/2005-1 un
            
         
               —
            
            
               piespriest atbildētājam un otrai procesa ITSB Apelāciju padomē dalībniecei segt savus tiesāšanās izdevumus un atlīdzināt prasītājas tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece
   
      Attiecīgā Kopienas preču zīme: grafiska preču zīme “GALILEO” attiecībā uz pakalpojumiem, kas ietilpst 42. klasē — Kopienas preču zīmes reģistrācijas pieteikums Nr. 2742237
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Kopienas vārdiskas preču zīmes “GALILEO” reģistrācija Nr. 1701167 attiecībā uz precēm un pakalpojumiem, kas ietilpst 9., 39., 41. un 42. klasē; Kopienas vārdiskas preču zīmes “GALILEO” reģistrācija Nr. 2157501 attiecībā uz precēm un pakalpojumiem, kas ietilpst 9., 16., 35., 38., 39., 41. un 42. klasē; Kopienas grafiskas preču zīmes “powered by GALILEO” reģistrācija Nr. 516799 attiecībā uz precēm un pakalpojumiem, kas ietilpst 9., 16., 35., 38., 39., 41. un 42. klasē; Kopienas grafiskas preču zīmes “GALILEO INTERNATIONAL” reģistrācija Nr. 330084 attiecībā uz precēm un pakalpojumiem, kas ietilpst 9., 39., 41. un 42. klasē; Kopienas grafiskas preču zīmes “GALILEO INTERNATIONAL” reģistrācija Nr. 2159069 attiecībā uz precēm un pakalpojumiem, kas ietilpst 9., 16., 35., 38., 39., 41. un 42. klasē
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome neesot konstatējusi, ka ar agrākām Kopienas preču zīmēm aptvertās preces un pakalpojumi ir ļoti līdzīgi ar apstrīdēto preču zīmi aptvertajiem pakalpojumiem. Konkrēti, Apelāciju padome neesot ņēmusi vērā, ka daļa no attiecīgajām precēm un pakalpojumiem var būt papildinoši, kā arī paredzēti vienam un tam pašam patērētājam un mērķim. Tātad Apelāciju padomes secinājumā par sajaukšanas iespējas neesamību esot pieļauta kļūda, ņemot vērā skaidru līdzību starp preču zīmēm un to, ka mazāka preču vai pakalpojumu līdzības pakāpe var tikt kompensēta ar lielāku preču zīmju līdzības pakāpi